Hjemmesiden med sangen kom endelig i luften i går tirsdag, og indtil videre har 21 personer været inde for at downloade sangen. Men beløbet løber alligevel op i 2325 kroner. Så hver person har gennemsnitligt givet 110 kroner hver. Man kan selv bestemme om man vil give 10, 25, 50, 100 kroner eller mere, når man downloader sangen Vild med Verden, og alle pengene går ubeskåret til Julemærkehjemmet i Hobro. Sangen kan downloades på www.vildmedverden.nu , eller ved at klikke på linket nedenfor. I dag drager Parasollen på promotion tour for at udbrede kendskabet til slagsangen. De har allerede lagt vejen forbi P4 Nordjylland, og kan senere i dag opleves i Brønderslev Nærradio og Skaga FM.

Referat:
På førstedagen har sangen allerede indbragt 2325 kroner til Julemærkehjemmet i Hobro.